206 



endnu var aabent; og da ogsaa dette frøs til, blev de fodret med 

 Brød af de Spadserende og opholdt sig saa timevis siddende 

 sammenkrøbne i Buskene, ligesom de tilbragte Natten i Træerne, 

 især de store Tjørnebuske, ofte i 3 — 4 m Højde, hvortil de fløj 

 op nede fra Isen. Da Isen i Slutningen af Februar var borte, 

 overnattede de paa smaa vandomflydte Tuer, eller, da disse ved 

 indtrædende Højvande forsvandt, paa et i Vandet liggende Brædt 

 eller en flydende Bunke tørre Rør.« (A. Fløystrup). 



Adskillige overvintrede ved Randers 1912 — 13. I Frostdagene 

 i Januar og Februar var den ret talrig ved Oust Mølle ved Ran- 

 ders, hvor den søgte Føde ved det aabne Vand ved Boringerne 

 til Randers Vandværk. (M. Klinge). 



»Den ynglede i 1911 i næsten hver eneste Mergelgrav og 

 Mosehul her paa Fakseegnen. Nu i Foraaret (1913) fandtes en 

 Rede bygget mellem Pilegrene ca. 30 cm over Vandet. Dette 

 forklares saaledes: Da Reden blev bygget, laa den i Vandskor- 

 pen, men i Løbet af 14 Dage sank Vandet stærkt, og Reden blev 

 efterhaanden helt fri af dette, men Fuglen fortsatte Rugningen 

 og fik Unger.« (A. Valentiner). 



I hvor stor Mængde den kan overvintre ses af det Tal, hvori 

 L. Jespersen fandt den tilført Odense Torv i Januar og Fe- 

 bruar 1912; 6 Januar var der 1, 20 Januar 13 og 10 Februar 6. 

 De tillidsfulde Fugle har selvfølgelig under den da herskende 

 Frostperiode samlet sig ved aabne Bækløb og Kildevæld, hvor 

 de er bleven et let Bytte. 



»13 August 1913 saa min Pige i Gaarden (der er beliggende 

 midt i Kolding) en ung Grønbenet Rørhøne. Da hun nærmede 

 sig, fløj den op paa Brædtet udenfor Dueslaget; men da Duerne 

 huggede efter den, kom den igjen ned i Gaarden og flygtede ind 

 i Vadskehuset, hvor hun fangede den og derefter bragte mig 

 den. Den saa frisk og sund ud. Da den laa i min Haand, 

 gjorde den intet Forsøg paa at slippe fri men lukkede halvvejs 

 Øjnene og lod Hovedet synke, saa at jeg tænkte »om et Øjeblik 

 dør den«. Jeg gik med den ned til Slotssøen (hvor Arten yng- 

 ler) og gyngede den op og ned i den aabne Haand for at faa 

 den til at flyve. Da dette Forsøg slog Fejl, lagde jeg den ned 

 paa Jorden, lige ved Vandet. Den laa et Øjeblik ubevægelig; 

 men ganske pludselig rettede den sig op og fløj lavt over Søen 

 og kastede sig paa Vandet ved Sivene paa den modsatte Bred. 



